[{"text_idx": "#000000", "text": "Jaanuar ongi kohe la\u0308bi ja sel kuul sai pa\u0308ris produktiivne oldud."}, {"text_idx": "#000001", "text": "Olen ja\u0308lle saanud regulaarselt laulutundides ka\u0308ia ning harjutanud seal laulu, mida varsti tahan minna stuudiosse sisse salvestama. See laul mulle va\u0308ga meeldib ja tahaks juba kuulda, mis tast siis lo\u0303puks ka saab. Samuti ka\u0308isin ka juba u\u0308he korra stuudios ning salvestasin u\u0308hel laulul, mis meil oli tegelikult juba \u201cpurgis\u201d mo\u0303ned asjad u\u0308le, sest tundus, et ei ole ikka 100% rahul. Selliseid olukordi tuleb mo\u0303nikord harva ette, kuid to\u0303esti pigem harva. Pigem minule ja\u0308llegi meeldetuletus, et kui on ka va\u0308ikene nohu, siis ei ole ikka mo\u0303tet stuudiosse minna, sest suure to\u0303ena\u0308osusega ei ja\u0308a\u0308 ma tulemusega rahule."}, {"text_idx": "#000002", "text": "Olen lugenud-uurinud pikalt taaskord taimede kohta, sest minu jaoks juba u\u0308le-eile algaski \u201ctaimede ettekasvatamise\u201d hooaeg. Ta\u0308psemalt siis ku\u0308lvasin toas taimed anumatesse a\u0308ra (kuigi plaanin seda va\u0308hemalt kaks korda veel teha \u2013 korra paari na\u0308dala pa\u0308rast kui saan mo\u0303ned seemned veel juurde + ma\u0308rtsis mo\u0303ned taimed, mis va\u0308ga ruttu kasvavad, nagu na\u0308iteks kurgid, ko\u0303rvitsad jms)."}, {"text_idx": "#000003", "text": "Senikaua on aga ka toas nii mo\u0303ndagi toimetada \u2013 katsetasin esimest korda Kekkila\u0308 dekoratiivkivisid ning paigutasin need sidrunipuu alla, mille mulda kass pidevalt kraapimas ka\u0308ib. Plaanin ka veel mo\u0303ned toataimed u\u0308mber istutada ja siis saan ka teise purgi, heledamaid kive mullale peale sa\u0308ttida."}, {"text_idx": "#000004", "text": "Pa\u0308ris mitu raamatut olen vahepeal la\u0308bi saanud. Hetkel on pooleli Ed Sheerani raamat, lugesin la\u0308bi ka \u201cMinu Prantsusmaa\u201d ja \u201cMinu Hiina\u201d. Vaatasin lo\u0303puks la\u0308bi ka selle Langustide-filmi. Oli ta\u0308itsa hea. Prantsuse keele tunnid on ka endiselt toimumas, praegu veel elevus pu\u0308sib ja ko\u0303ik on tore, loodetavasti see ei kao, kui asjad keerulisemaks la\u0308hevad \ud83d\ude00 \ud83d\ude42"}, {"text_idx": "#000007", "text": "Eelmise aasta lo\u0303ppu ja\u0308i u\u0308ks tore reis, mida ka siin po\u0303gusalt olen maininud. Praegusel ku\u0308lmal ajal on eriti tore meenutada sooja ning mo\u0303nusat ilma ja et varsti ilmuva suve ees ootusa\u0308revus ikka pu\u0308siks, siis on vahva tehtud pilte uuesti vaadata!"}, {"text_idx": "#000008", "text": "Ma olen see inimene, kes endiselt pilte ka ilmutab ning fotoalbumisse paneb. Ku\u0308ll aga polnud ma kunagi varem endale fotoraamatut teinud ja kui selleks vo\u0303imaluse andis, siis tahtsin muidugi kohe proovida. No see oli palju lihtsam kui ma varasemalt arvasin ja ei vo\u0303tnud u\u0308ldse kaua aega ka! Arvan, et kogu raamatu tegemine vo\u0303ttis aega u. 20-25 minutit ning raamat sai va\u0308ga korralik ja pildid kvaliteetsed! Samuti jo\u0303udis pakike minuni ka u\u0308sna kiiresti. Va\u0308ga vahva!"}, {"text_idx": "#000009", "text": "Kui Sulle hakkas nu\u0308u\u0308d huvi pakkuma, siis koodiga RENATE27 saad veel lehelt kenakese alet ka ning lisaks enda raamaturiiulisse midagi, mis ja\u0308a\u0308b pikaks ajaks ma\u0308lestusi kandma \ud83d\udcf8"}]